गैजेट डेस्क-अमरीकी टैक कंपनी एप्पल कल यानी 12 सितंबर को क्यूपर्टिनो में स्टीव जॉब्स थिएटर में लांचिंग इवेंट का अायोजन करने जा रही है। इस इंवेट में कंपनी अपने कई नए प्रोडक्टस को लांच करेगी। वहीं इस इंवेट में लांच होने वाले iPhone XS और iPhone XS Max को लेकर अब तक कई खबरे सामने अा चुकी हैं जिनमें बताया जा रहा है कि इनमें नए A12 प्रोसेसर का इस्तेमाल किया जाएगा। जानकारी के मुताबिक यह नया प्रोसेसर 7-नैनोमीटर तकनीक पर आधारित होगी जोकि iPhone 8, iPhone 8 Plus और iPhone X में दी गई 10nm चिपसेट से बेहतर होगी। बता दें कि मीडियाटेक, क्वालकॉम और सैमसंग समेत चिपसेट कंपनियां 7-nm आधारित प्रोसेसर को लांच करने की दौड़ में शामिल हैं।